**ОБЩИНСКА ИЗБИРАТЕЛНА КОМИСИЯ**

**ОБЩИНА КОЧЕРИНОВО, ОБЛАСТ КЮСТЕНДИЛ**

**РЕШЕНИЕ № 160-МИ**

Гр. Кочериново,07.11.2023 г.

 ОТНОСНО: Заличаване на избран общински съветник от кандидатската листа на ПП ГЕРБ и обявяване на избран общински съветник от кандидатската листа на ПП ГЕРБ

      Постъпило е заявление с вх. № 224 от 07.11.2023г.  от Иван Симеонов Минков за освобождаването му като избран общински съветник от квотата на ПП ГЕРБ. Общинска избирателна комисия – Кочериново  счита, че по същество заявлението представлява отказ на заявителя да получи пълномощия като общински съветник в Общински съвет – Кочериново, поради това, че същия не желае да положи клетва по чл.32, ал.1 от ЗМСМА, което е отрицателна процесуална предпоставка за встъпването му в това качество.

При условие, че е налице изричен отказ от обявения за избран общински съветник, ОИК – Кочериново следва да уважи така подаденото заявление.

      С оглед гореизложеното  избрания общински съветник  Иван Симеонов Минков следва да бъде заличен от списъка на избраните общински съветници от ПП ГЕРБ.

       Съгласно справката за класиране, изготвена от Информационно обслужване АД и Решение № 127-МИ/30.10.2023 г. за подредба на кандидатите от списък „А“ и списък „Б“ в листата на ПП ГЕРБ, поради липсата на други лица от списък „А“, ОИК Кочериново следва да обяви за избран от кандидатска листа по списък „Б“ на посочената партия кандидат за общински съветник – Елена Димитрова Бозовайска.

      На основание чл.87, ал.1, т.1, чл.454, ал.6 и чл.453, ал.5 от Изборния кодекс във връзка с чл.30, ал.1 и чл.32, ал.1 от ЗМСМА. Общинска избирателна комисия – Кочериново,

  **РЕШИ:**

            ЗАЛИЧАВА от листата на общинските съветници на ПП ГЕРБ  Иван Симеонов Минков, избран за общински съветник с решение № 127-МИ от 30.10.2023 г.

ОБЯВЯВА за избран за общински съветник следващия от листата на ПП ГЕРБ - Елена Димитрова Бозовайска.

Издава удостоверение на избрания общински съветник.

      Решението подлежи на обжалване пред Административен съд Кюстендил в 7-дневен срок от обявяването му съгласно чл. 459 от ИК.

 Решението е взето единодушно.

ПРЕДСЕДАТЕЛ:

Атанаска Богоева

СЕКРЕТАР:

Славка Крашевска

*Решението да се публикува на интернет страницата и на таблото на ОИК.*

*Решението е обявено на 07.11.2023 г.*